ANEXA  la PH  44   din  07 11  2024

PROCEDURA
 de acordare a unor facilităţi fiscale urmare achitării până la data de
25.11.2024 a obligațiilor restante la data de 31.08.2024


Articolul I. (1) Prezenta Procedură se aplică pentru toate categoriile de debitori ai bugetului local al comunei Gruia, cum ar fi persoane fizice sau persoane juridice ,asocieri și alte entități fără personalitate juridică, persoane fizice care desfășoară activităţi economice în mod independent sau exercită profesii liberale, care au obligați bugetare restante la data de 31.08.2024 inclusiv.
(2) În sensul prezentelor măsuri, prin obligaţii bugetare principale restante la data de 31.08.2024 inclusiv se întelege
(a) obligaţii bugetare pentru care s-a împlinit scadenţa sau termenul de plată până la data de 31.08.2024 inclusiv. Sunt considerate obligaţii bugetare principale restante și obligaţile bugetare principale datorate de debitorul aflat în insolvenţă pentru care s-a împlinit scadenţa până la data de 31.08.2024 inclusiv, independent de existenţa unui tabel de creante sau a unui program de plată a creanţelor,
(b) diferenţele de obligaţii bugetare principale stabilite prin decizi de impunere comunicate până la data de 31.08.2024 inclusiv, chiar dacă pentru acestea nu s-a împlinit termenul de plată prevăzut la art. 156 alin.(1) din Legea nr. 207/2015 privind Codul de procedură fiscală, cu modificările și completările ulterioare precum și diferenţele de obligatii bugetare principale aferente perioadelor fiscale de până la data de 31.08.2024 inclusiv, stabilite de organul fiscal prin decizie de impunere emisă și comunicată până la data intrării în vigoare a prezentei hotărâri, ca urmare a unui control fiscal;
(c) obligatiile bugetare principale aferente perioadelor fiscale de până la data de 31.08.2024 inclusiv, stabilite prin decizie de impunere emisă din oficiu de organul fiscal sau prin declaraţie de impunere depusă cu întârziere de către contribuabil, îin perioada cuprinsă între 01.09.2024 și data depunerii cererii de anulare a accesoriilor inclusiv;
(d) alte obligaţii de plată individualizate în titluri executorii emise potrivit legii şi existente în evidenţa organului fiscal în vederea recuperării la data de 31.08.2024 inclusiv, precum si obligatiile bugetare principale stabilite de alte organe decât organele fiscale, aferente perioadelor fiscale de până la data de 31.08.2024 transmise spre recuperare organelor fiscale în perioada cuprinsă între 01.09.2024 si data depunerii cererii de anulare a accesorilor inclusiv.
(3) Nu sunt considerate obligaţii de plată restante la data de 31.08.2024 inclusiv:
(a)  obligatiile bugetare pentru care s-au acordat și sunt în derulare înlesniri la plată, potrivit legii, la data de 31.08 2024 inclusiv;
(b) obligațiile de plată stabilite în acte administrative a căror executare este suspendată in condițiile legii la data de 31.08.2024 inclusiv.
(4) Sunt considerate restante la data de 31.08.2024 inclusiv și obligațiile de plată care, la această dată. se află în oricare dintre situaţiile preväzute la alin. (3) iar ulterior acestei date, dar nu mai târziu de data de 25.11.2024 inclusiv, înlesnirea la plată îşi pierde valabilitatea sau dupa caz încetează suspendarea executării actului administrativ fiscal.
(5) Pentru obligatiile prevăzute la alin. (3) lit. b), debitorii pot renunţa la efectele suspendării actului administrativ fiscal pentru a beneficia de anularea dobânzilor, penalităţilor şi tuturor accesorilor. În acest caz debitorii trebuie să depună o cerere de renuntare la efectele suspendări actului administrativ fiscal până la data depunerii cererii de anulare a accesoriilor inclusiv.
Articolul II. Dobânzile, penalitătile și toate accesorille aferente obligatiilor bugetare principale, restante la data de 31.08.2024 inclusiv, se anulează dacă sunt îndeplinite cumulativ următoarele condiții:
(a) toate obligatiile bugetare principale restante la data de 31.08.2024 inclusiv, administrate de organul fiscal local, se sting prin orice modalitate prevăzută la Art. 22 din Legea nr. 207/2015, cu  modificările și completările ulterioare, până la data depunerii cererii de anulare a accesoriilor inclusiv, dar  nu mai târziu de data de 25.11.2024;
(b) sunt stinse prin orice modalitate prevăzută de art. 22 din Legea nr.207/2015, cu modificările și completările ulterioare, până la data depunerii cererii de anulare a  accesorilor inclusiv, toate obligațiile bugetare principale și accesorii administrate de organul fiscal local cu termene de plată cuprinse între data de 01.09.2024 și data depunerii cererii de anulare a accesoriilor inclusiv, dar nu mai târziu de data de 25.11.2024;
(c) debitorul să aibă depuse toate declaraţiile fiscale, potrivit vectorului fiscal, până la data depunerii cererii de anulare a accesoriilor inclusiv. Această condiţie se consideră îndeplinită si în cazul în care, pentru perioadele în care nu s-au depus declaraţii fiscale, obligatille fiscale au fost stabilite, prin decizie, de către organul fiscal local;
(d) debitorul depune cererea de anulare a accesoriilor după îndeplinirea în mod corespunzător a condițiilor prevăzute la lit. a) - c), până la data de 25.11.2024 inclusiv, sub sancţiunea decăderii.
Articolul III. (1) Dobânzile, penalităţile și toate accesorile aferente diferentelor de obligaţii bugetare principale declarate suplimentar de debitori prin declaraţie rectificativă prin care se corectează obligaţiile bugetare principale cu scadente anterioare datei de 31.08.2024 inclusiv, administrate de organul fiscal, se anulează dacă sunt îndeplinite cumulativ următoarele condiţii:
(a) declaraţia rectificativă este depusă începând cu data de 01.09.2024 până la data depunerii cererii de anulare a accesoriilor inclusiv, dar nu mai târziu de data de 25.11.2024;
(b) toate obligaţiile bugetare principale individualizate în declaraţia rectificativă se sting prin orice modalitate prevăzută de art. 22 din Legea nr. 207/2015, cu modificările și completările ulterioare, până la data depunerii cererii de anulare a accesorilor inclusiv, dar nu mai târziu de data de 25.11.2024;
(c) sunt îndeplinite, în mod corespunzător, condiţile prevăzute la art. ll, lit.b)-d).
Articolul IV. (1) Dobânzile, penalităţile și toate accesoriile aferente obligatiilor bugetare principale cu scadenţe anterioare datei de 31.08.2024 inclusiv și stinse până la această dată se anulează dacă sunt îndeplinite cumulativ și în mod corespunzător condiţiile prevăzute la art. Il lit. b)-d).
(2) Obligaţiile accesorii prevăzute la alin. (1) stinse prin orice modalitate prevăzută de lege după data intrării în vigoare a OUG nr. 107/2024 se anulează și sunt supuse restituirii potrivit art. 168 din Legea nr. 207/2015 privind Codul de procedură fiscală, cu modificările și completările ulterioare
Articolul V. (1) Dobânzile, penalităţile si toate accesoriile aferente obligatiilor bugetare principale administrate de organul fiscal local cu scadenţe anterioare datei de 31.08.2024 inclusiv și individualizate în decizii de impunere emise ca urmare a unui control fiscal în derulare la data intrării în vigoare a prezentei hotărâri se anulează dacă sunt îndeplinite cumulativ următoarele condiţii
(a) toate diferenţele de obligaţii bugetare principale individualizate în decizia de impunere sunt stinse prin orice modalitate prevăzută de art. 22 din Legea nr. 207/2015 privind Codul de procedură fiscal, cu modificările și completările ulterioare, până la termenul de plată prevăzut la art. 156 alin. (1) din aceeaşi lege,
b) cererea de anulare a accesorilor se depune în termen de 90 de zile de la comunicarea deciziei de impunere, sub sancţiunea decăderii.
(2) În sensul prezentelor măsuri, prin control fiscal în derulare la data intrării în vigoare a prezentei hotărâri se înţelege acel control fiscal pentru care nu s-a comunicat persoanei controlate decizia de impunere până la data intrării În vigoare a prezentei hotărâri
(3) Prin derogare de la prevederile art. 105, alin. (8) din Legea nr.207/2015 privind Codul de procedură fiscal, cu modificările și completările ulterioare, în situaţia inspecţilor fiscale ce urmează să înceapă după data intrării în vigoare a prezentei hotărâri, în scopul acordării anulării prevăzute la art. III, organele fiscale iau în considerare declaraţiile rectificative depuse de debitori în cel mult 20 de zile de la data intrării în vigoare a prezentei hotărâri
(4) În termen de 20 de zile de la data intrării îin vigoare a prezentei hotărâri organele fiscale notifică debitori cu privire la existenţa unei verificări documentare aflate în derulare
Articolul VI. (1) Debitorii care intenţionează să beneficieze de anularea obligaţilor bugetare accesorii potrivit art. I-V din Ordonanţa de urgenţă a Guvernului nr. 107/2024 pot notifica organul fiscal cu privire la intenţia lor, până cel mai târziu la data depunerii cererii de anulare a accesoriilor prevăzută la art. Il, lit. d) şi nu mai târziu de data de 25.11.2024, sub sancţiunea decăderii.
(2) După primirea notificări prevăzute la alin. (1), organul fiscal verifică dacă debitorul și-a îndeplinit obligaţile declarative potrivit yectorului fiscal până la data depunerii notificări, efectuează stingerile, compensările și orice alte operaţiuni necesare în vederea stabililii cu certitudine a obligatilor bugetare ce constituie condiţie pentru acordarea facilităţii fiscale potrivit art. II-V. În cazul în care se constată că debitorul nu și-a îndeplinit obligaţile declarative, organul fiscal fl îndrumă potrivit art. 7 alin.(2) din Legea nr. 207/2015, privind Codul de procedură fiscală, cu modificările și completările ulterioare.
(3) Organul fiscal eliberează din oficiu certificatul de atestare fiscalä, pe care il comunică debitorului, în termen de cel mult 5 zile lucrătoare de la data depuneri notificării.
(4) Organul fiscal are obligaţia de a clarifica cu debitorul eventualele neconcordanţe cu privire la obligatiile bugetare ce constituie condiție pentru acordarea facilităţii fiscale sau la cele care pot fi anulate, potrivit art. II-V
(5) Pentru debitorii care au notificat organul fiscal potrivit alin. (1):
(a) dobânzile, penalităţile și toate accesoriile, care pot face obiectul anulării, se amână la plată în vederea anulării. În acest caz, organul fiscal local emite decizie de amânare la plată a dobânzilor, penalităţiilor și a tuturor accesoriilor,
(b) procedura de executare silită nu începe sau se suspendă, după caz, pentru obligaţiile accesorii amânate la plată potrivit lit. a);
(c) obligaţiile accesorii amânate la plată potrivit lit. a) nu se sting până la data soluţionării cererii de anulare a accesoriilor sau până la data de 25.11.2024 inclusiv, în cazul în care debitorul nu depune cerere de anulare a accesoriilor.
(6) Prevederile alin. (5) sunt aplicabile și pe perioada cuprinsă între data depunerii cererii de anulare a accesoriilor și data emiterii deciziei de soluţionare a cererii potrivit art. VIII, alin., (1).
(7) Decizia de amânare la plată a dobânzilor, penalităţilor și a tuturor accesoriilor iși pierde valabilitatea în oricare dintre următoarele situaţii:
(a) la data emiterii deciziei de anulare a accesorilor sau a deciziei de respingere a cererii de anulare a accesoriilor, după caz;
(b) la data de 25.11.2024 inclusiv, îin cazul în care debitorul nu depune cerere de anulare a accesoriilor.
(8) Debitorii pentru care au fost stinse, după data intrăriiîn vigoare a prezentei hotărâri, dobânzile, penalităţile și toate accesorile care pot fi anulate potrivit prevederilor art. II-V, acestea se restituie potrivit dispoziţilor Legii nr. 207/2015 privind Codul de procedură fiscală, cu modificările și completările ulterioare.
Articolul VII. (1) Prin derogare de la prevederile art. 236 din Legea nr. 207/2015 privind Codul de procedură fiscal, cu modificările și completările ulterioare, până la data de 25.11.2024 inclusiv, debitorii care au notificat organul fiscal potrivit dispozitiilor art. VI, alin. (1) și au dispuse  măsuri de executare silită prin poprire asupra disponibilitaților băneşti la data intrării în vigoare a prezentei hotărâri pot efectua plata sumelor înscrise în adresele de înfiiţare a popririi din sumele indisponibilizate, altele decât cele reprezentând obligaţii de plată care fac obiectul amânării la plată în vederea anulării potrivit dispoziţilor art. VI alin. (5) lit. a).
(2) Prevederile alin. (1) sunt aplicabile și pentru măsurile de executare silitá prin poprire dispuse, potrivit legii, între data intrării în vigoare a prezentei hotărari şi data de 25.11.2024 inclusiv.
Articolul VIII. (1) Cererea de anulare a accesoriilor depusă de contribuabili in conditiile prezentei hotărâri se soluţionează prin decizie de anulare a accesoriilor sau după caz, decizie de respingere a cererii de anulare a accesoriilor.
(2) Un debitor poate beneficia de anularea accesoriilor în oricare dintre situaţiile prevăzute la art. II - V și art. XII, independent sau cumulat, dacă sunt îindeplinite condiţiile pentru acordarea anulării.
Articolul IX .(1) Debitorii care la data intrării în vigoare a prezentei hotărâri beneficiazá de eșalonarea la plată a obligaţiilor fiscale potrivit dispozijilor Legi nr 207/2015 privind Codul de procedură fiscală, cu modificările și completările ulterioare precum și cei care obtin eşalonarea În perioada cuprinsă între data intrării în vigoare a prezentei hotărâri și data de 25.11.2024 inclusiv pot beneicia de anularea dobânzilor, penalităţilor şi tuturor accesoriilor în condiţile prevăzute la art.III-V și XII.
(2) Debitorii care la data intrării în vigoare a prezentei hotărâri beneficiază de eșalonarea la plată a obligaţilor fiscale potrivit dispoziţilor Legii nr.207/2015, privind Codul de procedură fiscală, cu modificările și completările ulterioare, precum și cei care obţin eșalonarea în perioada cuprinsă între data intrării în vigoare a prezentei hotărâri și data de 25.11.2024 inclusiv pot beneficia, in baza cererii de anulare a dobânzilor, penalităţilor și a tuturor accesorilor, depuse până la data de 25.11.2024 inclusiv, de anularea dobânzilor, penalităţilor și tuturor accesoriilor dacă eşalonarea la plată se finalizează până la data depunerii cererii de anulare a accesorilor inclusiv, dar nu mai târziu de data de 25.11.2024. În acest caz, accesoriile incluse în ratele de eşalonare cu termene de plată după data intrării în vigoare a prezentei hotărâri şi data de 25.11.2024 inclusiv, achitate odată cu plata ratei de eșalonare, se restituie potrivit dispoziților Legii nr. 207/2015, privind Codul de procedură fiscală, cu modificările și completările ulterioare. În situaţia în care eșalonarea la plată aflată îìn derulare cuprinde numai obligații de plată accesorii, debitorii pot beneficia de anularea accesorilor rămase de plată din înlesnirea la plată acordată fără a le mai achita, urmând ca, în baza cererii de anulare a accesoriilor, organul fiscal să emită decizia de anulare a accesorilor, precum şi decizia de finalizare a eşalonăriila plată.
Articolul X .Facilitatea fiscală reprezentând anularea accesoriilor prevăzută de art. II - IX îşi menţine valabilitatea și în următoarele cazuri:
(a) în cazul desfiinţării definitive a actului administrativ fiscal prin care au fost stabilite obligatiile bugetare ce fac obiectul facilităţilor fiscale, în procedura de solutionare a contestaţiei, precum și în procedura judiciară, dacă s-a dispus emiterea unui nou act administrativ fiscal;
(b) în cazul în care ulterior emiterii certificatului de atestare fiscală potrivit art. VI, organul fiscal constată existenţa unor obligaţii bugetare ce nu au fost incluse în certificatul de atestare fiscală.
Articolul XI.  Împotriva actelor administrative fiscale emise în baza notificărilor privind intentia de a beneficia de anularea accesoriilor, precum și a cererilor de anulare a accesorilor se poate formula contestaţie potrivit art. 268-281 din Legea nr. 207/2015, privind Codul de procedură fiscal, cu modificările și completările ulterioare.
Articolul XII. (1) Debitorii, persoane fizice, care înregistrează obligații bugetare principale restante la data de 31.08.2024 inclusiv în cuantum mai mic de 5000 lei inclusive, pot beneficia:
(a) anularea unui procent de 50% din obligaţiile bugetare principale, restante la data de 31 august 2024 inclusiv, în situaţia în care acestea sunt stinse în procent de 50% până la data depunerii cererii de anulare, dar nu mai târziu de data de 25.11.2024;
(b) anularea dobânzilor, penalităţilor și a tuturor accesoriilor aferente obligaţiilor bugetare principale, restante a data de 31.08.2024 inclusiv, dacă este respectată condiţia de la lit. a).
(2) Debitorii, persoane fizice, care înregistrează obligaţi bugetare principale restante la data de 31.08.2024 inclusiv în cuantum mai mare de 5.000 lei, pot beneficia de:
(a) anularea unui procent de 25% din obligaţiile bugetare principale, restante la data de 31.08.2024 inclusiv, în situaţia în care acestea sunt stinse în procent de 75% până la data depunerii cererii de anulare dar nu mai târziu de data de 25.11.2024;
(b) anularea dobânzilor, penalităţilor și a tuturor accesoriilor aferente obligatilor bugetare principale, restante la data de 31.08.2024 inclusiv, dacă este respectată condiţia de la lit. a).
(3) Prevederile art. I-VI sunt aplicabile în mod corespunzător. În cazul debitorilor care au depus notificări conform prevederilor art. VI alin. (1), organul fiscal local emite și o decizie de amânare a unui procent de 50%, respectiv 25%, după caz, din obligaţiile bugetare principale restante la data de 31.08.2024 inclusiv.
(4) Debitorii pentru care au fost stinse, după data intrării în vigoare a prezentei hotărâri, sumele reprezentând un procent de 50%, respectiv 25%, după caz, din obligaţile bugetare restante la data de 31.08.2024 inclusiv, precum şi dobânzile, penalităţile și toate accesoriile care pot fi anulate potrivit prevederilor prezentului articol, acestea se restituie potrivit dispoziţilor Legii nr. 207/2015, privind Codul de procedură fiscală, cu modificările și completările ulterioare
Articolul XIII. (1) Prevederile art. I-XII nu se aplică obligaţiilor bugetare:
(a) care fac obiectul unor procese penale aflate în curs de desfăşurare la data intrării în vigoare a prezentei hotărâri sau care încep ulterior acestei date,
(b) stabilite prin hotărâri penale definitive;
(c) reprezentând prejudicii care fac obiectul art. 10 din Legea nr. 241/2005 pentru prevenirea și combaterea evaziunii fiscale, cu modificările și completările ulterioare.
(2) Prin cererea de anulare, contribuabilii declară pe propria răspundere că nu se află în niciuna dintre situaţile prevăzute la alin. (1).

